༢དེ་རིང་ངས་འདིར་གླེང་བཞིན་པའི་རང་དབང་ནི།ཡོངས་ཁྱབ་འགྲོ་བ་མིའི་ཐོབ་ཐང་གསལ་བསྒྲགས་ལས་བསྟན་པའི་མི་རྣམས་སྐྱེས་ཙམ་ནས་རང་དབང་ཡིན་ཞེས་པ་དང་།རང་དབང་ནི་འགྲོ་བ་མིའི་ལྷན་སྐྱེས་ཀྱི་ཐོབ་སྐལ་བླ་མེད་ཅིག་འདོད་པ་དེ་ཇི་བཞིན་ཡིན།དེ་འདྲའི་རང་དབང་ནི་བོད་ཀྱི་རང་དབང་རྩོམ་པ་པོ་དྷིཿལྷ་ལྡན་གྱིས།རང་ཉིད་ལ་ལྷན་སྐྱེས་སུ་མངའ་བའི་ལུས་ངག་ཡིད་གསུམ་གྱི་བདག་པོ་རང་ཁོ་ན་ཉིད་ཡིན་པ་དང་།རང་ཉིད་དུ་གཏོགས་པའི་ལུས་ངག་ཡིད་གསུམ་པོ་གང་ལ་ཡང་གཞན་གྱིས་ཚོད་འཛིན་དང་།དབང་སྒྱུར་མ་ཐེབས་པའི་ཐོབ་ཐང་ཞིག་ལ་གོ་ཞེས་པ་ལྟར་རོ།།